31996R0205
L 027/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 205/96 НА КОМИСИЯТА
от 2 февруари 1996 година
за изменение на Регламент (ЕИО) № 1538/91 относно въвеждането на подробни правила за прилагане на Регламент (ЕИО) № 1906/90 относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (1), последно изменен с Регламент (ЕО) № 3204/93 (2), и по-специално член 9 от него,
като има предвид, че Регламент (ЕИО) № 1538/91 на Комисията (3), последно изменен с Регламент (ЕО) № 2390/95 (4), установява подробните правила за прилагане на стандартите за търговия в сектора птиче месо;
като има предвид, че разпоредбите относно контрола на водното съдържание на замразените и бързо замразени пилета следва да бъде адаптиран по отношение честотата на проверките, провеждани от или под отговорността на компетентните органи, и на покриването на разходите от промишлеността в определени случаи; като има предвид, че резултатите от тези проверки следва да бъдат на разположение на националните и общностните референтни лаборатории за по-нататъшна оценка и следва да бъдат разгледани от Управителния комитет;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Член 14, буква а) от Регламент (ЕИО) № 1538/91 се изменя, както следва:
1.
в параграф 4 изразът „на всеки две седмици“ се заменя с израза „на всеки два месеца“;
2.
към параграф 5 се добавя следната алинея:
„Във всички случаи, когато дадена партида от замразени или бързо замразени пилета е считана за несъответстваща на изискванията на настоящия регламент, те възобновяват изпитването с минималната честота на проверките, посочена в параграф 4 само ако три поредни проверки, съгласно приложения V или VI, които следва да бъдат извършени чрез вземане на проби от три различни производствени дни в рамките на най-много четири седмици, са показали отрицателни резултати. Разходите за тези проверки се заплащат от въпросната кланица.“
3.
След параграф 12 се добавя следният параграф 12а:
„12а Компетентните органи на държавите-членки информират незабавно съответната национална референтна лаборатория относно резултатите от проверките, проведени от тях или на тяхна отговорност.
На всеки шест месеца националните референтни лаборатории препращат тези данни до референтната лаборатория на Общността за по-нататъшна оценка и за обсъждане с националните референтни лаборатории поне веднъж годишно. Констатациите се представят пред Управителния комитет за разглеждане в съответствие с член 18 от Регламент (ЕИО) № 2777/75.“
Член 2
Настоящият регламент влиза в сила на 1 март 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 февруари 1996 година.